**Referat fra generalforsamling i grundejerforeningen Gl. Vridsløse d. 20/3 2013.**

Formandens beretning.

Landsbyvandring. Bestyrelsen har været på landsbyvandring sammen med Torben Sihn fra

Albertslund Kommune. Vandringen skulle kikke på hvilke ting i området der trængte til at ændres på bla:

- Gamle træer: skal vi selv vedligeholde. (skal vi også selv fælde?)

- Container og campingvogn ved Bomhusstræde nr 2..: Det pointeres at alle private ting skal være på egen grund. Kommunen vil gå videre med denne sag.

- Gadekæret: Albertslund Kommune vil sørge for beplantning ved gadekæret og ind mod Citroen. Beskæring af træer er påbegyndt, så det kommer forhåbentligt til at se godt ud. Aftalen er at hvert andet år sørger kommunen for beskæring og hvert andet år er det os selv.

- Kommunen vil ikke længere vedligeholde gamle hegn. Når de trænger til renovering fjernes de i stedet. Ved toftestræde ud mod stien er hegnet derfor fjernet og til foråret sås der græs.

- Vridsløsestræde v/busholdepladsen: Kommunen vil se på hvordan det ser ud, bla om der kan gøres noget ved lågen. - På museumsgrunden har vi et ønske om et bed med vilde blomster.

- Fra kommunens side bliver det vurderet om der skal laves hajtænder i krydset Vridsløsestræde/Sprøjtehusstræde.

- Måske bliver de offentlige skraldespande udskiftet.

- Solceller: Er søgt og opsat på et hus i Bomhusstræde

- Grøn dag 2012: Grøn dag i landsbyen blev afholdt i foråret 2012. det var en god dag hvor de fælles arealer blev vedligeholdt.

- Gademøde: har været afholdt i landsbyen. Der var ønsker til Hyldagergrunden og

HRHs ejendom. Kommunen ønsker tanker omkring hvordan landsbyen og arealet ved fængslet kan komme til at hænge sammen i fremtiden. Bodil Hansen fra Vridsløsestræde 35 a har deltaget i efterfølgende workshop og taget billeder som lægges på hjemmesiden.

Bestyrelsen fremkom bla med forslag om at bevare den grønne beplantning, om en støjvold og et forsamlingshus.

- Hyldagervænge: Bestyrelsen har talt med Hyldagervænges vejlaug om at gøre vores landsby mere sammenhængende ved at åbne op fra Hyldagervænge mod Vridsløsestræde. Der er ingen interesse fra Hyldagervænges beboere for forslaget.

- LED-lys: der skal etableres LED-lys alle steder i Albertslund. Der er rettet henvendelse til grundejerforeningen om sagen. Der forventes ingen brugerbetaling.

**Regnskab 2012:**

Pr. 1/3 2013 har grundejerforeningen 47 medlemmer.

Regnskabet for 2012 blev godkendt.

Indkomne forslag

-Høstfest: udvalg nedsat og består af Ole Larsen, Ib Saabye, Alex Morthorst og Birger Tønnesen. Dato for høstfest er 17/8

- Fastelavn: Vi har støttet op omkring Dyregårdens arrangement. Ole Larsen har i år været rundt med

sedler om fastelavn til alle husstande, men ingen fra landsbyen deltog. Næste år arrangerer vi selv fastelavn. Jesper er tovholder.

Fællesspisning: Som de foregående år bevilliger grundejerforeningen 1000,00 kr. til fællesspisning i 2013.

Næste fællesspisning er d. 24/4. Husk at alle er velkomne og at der kan læses mere om fællesspisning på hjemmesiden. Fællesspisningsudvalget er Ole Larsen og Birgitte Klein Saabye, de finder sammen en dato for julefrokosten.

Kulturelt arrangement: Bestyrelsen vil gerne stå for et kulturelt arrangement hvert år. I 2013 er forslaget ølsmagning.

Alle medlemmer er velkomne til at komme med forslag til kommende arrangementer.

Markvandring: Forslag: at arrangere en markvandring eller en tur ad trampestien med Ole fra

Dyregården som guide. Peter Tyge og Ole laver forslag til en naturvandring.

Grøn dag i landsbyen: der er Grøn dag på materialegården d. 4/5, bestyrelsen foreslår derfor at landsbyen holder grøn dag d. 5/5. Vi mødes ved middagstid og afslutter med kaffe/kage.

Bestyrelsen udsender en indbydelse.

Kontingent: Forslag på 100 kr. pr. husstand. Forslaget blev vedtaget.

Valg til bestyrelsen: På valg er Alice Holse. Der er ingen modkandidater, så Alice Holse blev enstemmigt valgt.

Ole Bæk Olsen genopstiller som suppleant og blev enstemmigt valgt.

Freddy Rothstein blev genvalgt som revisor.

Eventuelt: der har været en del indbrud i området, alle opfordres derfor til at holde øje med mystiske biler. Ole Bæk Olsen fra bestyrelsen undersøger hvordan ”nabohjælp” kan organiseres. Bestyrelsen kommer med et forslag til nabohjælp.

Hyldagervænge har haft møde i vejlauget og forkastet forslaget om at åbne op mellem Vridsløsestræde og Hyldagervænge.

Referat: Tove Stalk